תקועים בחופשה (באנגלית: Blended) הוא סרט קומדיה רומנטית אמריקאי משנת 2014 בבימויו של פרנק קורצ'י ובכיכובם של אדם סנדלר, דרו ברימור ובלה ת'ורן. הסרט הופץ על ידי האחים וורנר והופק על ידי האפי מדיסון.
זהו הסרט השלישי שבו דרו ברימור ואדם סנדלר מככבים יחדיו, לאחר "זמר החתונות" ו-"50 דייטים ראשונים". הסרט גרף 128 מיליון דולר אמריקני ואילו תקציבו נאמד ב-40 מיליון דולר.
צילומים וביקורות.
הסרט צולם בשתי מדינות: דרום אפריקה וארצות הברית. בדרום אפריקה הסרט צולם ברובו בכפר הנופש סאן סיטי שבפרובינציה הצפון-מערבית. בארצות הברית הסרט צולם בעיר גיינסוויל שבג'ורג'יה.
הסרט קיבל בעיקר ביקורות שליליות ממבקרי הקולנוע. באתר האינטרנט Rotten Tomatoes הסרט קיבל בסך הכול 14% בהתבסס על 131 ביקורות עם דירוג ממוצע של 3.9 / 10.
באתר Metacritic, הסרט קיבל ציון של 31 מתוך 100 ואילו באתר CinemaScore הסרט קיבל ציון ממוצע של A- לאחר שהגולשים התבקשו לדרג את הסרט מ- A+ ועד F.
עלילה.
אדם סנדלר הוא ג'ים פרידמן, אלמן שאשתו נפטרה ממחלת הסרטן והותירה לו שלוש בנות שהוא לא יודע כיצד לגדלן. דרו ברימור היא לורן ריינולדס, גרושה עם שני בנים מופרעים והיא לא מצליחה להשתלט עליהם, כך שג'ים ולורן חייבים פרטנר משותף בגידול הילדים, לכן הם מכירים באינטרנט ויוצאים לדייט.
ג'ים לוקח לדייט את לורן בהוטרס. כאשר לורן מנסה ליזום שיחה עם ג'ים, הוא לא מסתכל לה בעיניים וצופה במשחק כדורגל, מה שמרגיז מאוד את לורן והדייט מתפוצץ. לאחר זמן מה השניים נפגשים בסופר מרקט - ג'ים קונה תחבושות היגייניות לבתו הבכורה ולורן קונה לבנה חוברת פלייבוי. לשניהם אין מושג מה הם באמת קונים, ג'ים קונה לבתו תחבושות גדולות ממדים ואילו לורן קונה לבנה חוברת פלייבוי זניחה. השניים, מובכים מהפגישה הקודמת עוזרים זה לזו ועל הדרך מביכים אחד את השנייה מול הקופאית והולכים כל אחד לדרכם.
וונדי מקלנדון קובי היא ג'יין פאלמר, קולגה לעבודה של לורן, שקנתה כרטיס טיסה והזמנה לחופשה בכפר נופש מפואר בדרום אפריקה יחד עם בחור שהכירה בשם דיק תיאודופוליס, שהוא בעצם הבוס של ג'ים. ג'יין מגלה שלדיק יש חמישה ילדים לכן היא מוותרת על החופשה ונותנת את הכרטיס ללורן. באותו זמן ג'ים שואל את דיק אם הוא יכול לקבל במקומו את הכרטיסים, ונענה בחיוב. לורן וג'ים יוצאים לאותה חופשה באותו מלון ובאותו חדר, בלי ידיעתם.
ג'ים ולורן מגיעים עם ילדיהם לדרום אפריקה ונתקלים אחד בשנייה בכניסה לאתר הנופש סאן סיטי. בהתחלה הם מנסים לא להסתכל אחד לשני בעיניים אך במהרה הם מעירים הערות עוקצניות אחד לשנייה ואפילו בין הילדים שלהם מתפתח ריב. כאשר הם עולים לסוויטה הם מגלים שהם הולכים ללון באותו חדר והעניינים מתחילים להתחמם. עד מהרה הילדים של ג'ים ולורן מכירים אחד השני ומתחברים, וזאת הסיבה היחידה שבגללה ג'ים ולורן חולקים את החופשה. הילדות של ג'ים רואות בלורן אמא, ומבקשות שתלביש ותסרק אותן, ולורן נהנית מהעובדה שיש לה אינטראקציה עם ילדות והן מתחברות. מנגד, ג'ים והבנים של לורן מתחברים ועושים שטויות, מה שמתאים באופן סטיגמתי לבנים. שתי המשפחות מתחברות ומעבירות את החופשה בהנאה, ולקראת סוף הסרט ג'ים ולורן מתאהבים.
אחרי שהמשפחות חוזרות לארצות הברית מהחופשה בדרום אפריקה, גרושה של לורן מנסה לשבות את ליבה חזרה וכתוצאה מכך ג'ים מניח לנפשה של לורן. הילדים של ג'ים ולורן רוצים שוב להתחבר, אך ג'ים ולורן התרחקו. רק כאשר ג'ים עוזר לטיילר, בנה של לורן במשחק בייסבול השניים מתאהבים שוב והופכים לבני זוג.
קישורים חיצוניים.
ביקורות:
אופיר ביכורים
אופיר ביכורים היא הוצאת ספרים ישראלית שנוסדה בידי אודי אוחנה, בנו של יוסי (זוזו) אוחנה.
היסטוריה.
אוחנה הקים את אופיר ביכורים במאי 2005, ההוצאה קרויה על שם בתו. הרעיון להקמת ההוצאה עלה במוחו אחרי שקרא מאמר מאת פרופ' דגני ממכון גיאוקרטוגרפיה, לפיו 23% מהישראלים כותבים למגירה ו-43% מתוכם מעוניינים להוציא ספר לאור.
אופיר ביכורים מוציאה לאור כ-50 ספרים בשנה, היא מיועדת לסופרים בראשית דרכם והספרים יוצאים בדרך-כלל במימון המחברים. בהוצאה רואים אור ספרות מקור ישראלית, ספרי שירה, סיפורת/ רומנים, ספרי ילדים, ספרי עיון, עידן חדש, מדע בדיוני, ספרי הדרכה, ספרי בישול, אוטוביוגרפיות וביוגרפיות.
בשנת 2012 "אופיר ביכורים" השיקה את מיזם "סופר נולד", תחרות כתיבה יוצרת, הזוכה בתחרות ספרו יוצא לאור בידי ההוצאה. "סופר נולד" נערכה בתחילה בחברת HP, אחר-כך במסגרת מקומוני גל גפן וקניון ירושלים. בשנים 2014 ו-2016 נערכה התחרות בעברית ובערבית בקרב חברי הסתדרות המורים בז'אנר ספרי ילדים. שופטי התחרות היו גלילה רון פדר, סמדר שיר, ד"ר אמנון ז'קונט, איטו אבירם ופאדל עלי.
ההוצאה מציעה שירותי עריכה, הגהה, עימוד ועיצוב גרפי, בית-דפוס דיגיטלי וכריכייה. היא שוכנת באזור התעשייה החדש יהוד-מונוסון.
מנהל בית הספר לכתיבה יוצרת של ההוצאה הוא איטו אבירם, בעבר ניהל את בית הספר ד"ר אמנון ז'קונט.
נכון לנובמבר 2019 הוציאה אופיר ביכורים כ-700 כותרים.
משנת 2017, החלה הוצאת הספרים בשיתוף פעולה בהוצאת ספרים מטעם אוניברסיטת רנמין בליווי מכון קונפוציוס אשר באוניברסיטת תל אביב.
בלי בושה (אלבום)
בלי בושה הוא האלבומה החמישי של הזמרת אילנה אביטל, שיצא בשנת 1987.
בשנת 1987 הוציאה אילנה אביטל אלבום שנקרא כמו אחד משירי התקליט "בלי בושה".
באלבום ניכרת השפעה של הסגנון איטלו-דיסקו/יורופופ שהיה מאוד פופולרי באירופה באותה תקופה.
בין להיטי האלבום: "אתה המלך", "קלף חזק", "בלי בושה" שהגיע למקום ה-30 בשנת תשמ"ז (1987) ו-"די לי די" שהגיע למקום ה-13 באותה שנה.
כמו כן, עם השיר "די לי די" השתתפה אביטל בתחרות הקדם אירוויזיון של שנת 1987 והגיעה איתו למקום השני (אחרי "שיר הבטלנים" של נתן דטנר ואבי קושניר).
השיר "קלף חזק" ביצעה במקור אסתר שמיר בשנת 1984, באלבומה השני שגם הוא נקרא "קלף חזק", ללחן של יזהר אשדות, אבל החידוש של אביטל המופיע באלבום זה זכה ליותר הצלחה מהגרסה המקורית.
משתתפים באלבום.
עיבודים והפקה מוזיקלית: שירים: 1, 2 - קובי אשרת, שירים: 3, 8 - משה לוי ונאור דיין, שירים: 4, 7 - הנרי ברטר, שירים: 5, 6, 9 - יזהר אשדות.
לאנגלי
הממשל הפדרלי של ארצות הברית
המרכז הלאומי לניהול הגנת הפדרציה הרוסית
המרכז הלאומי לניהול הגנת הפדרציה הרוסית (ברוסית: Национальный центр управления обороной Российской Федерации, בקיצור НЦУО РФ) הוא גוף צבאי הכפוף למטה הכללי הרוסי ולמשרד ההגנה של רוסיה שהוקם עבור מנהיגי הצבא במטרה לתאם את פעולות הכוחות המזוינים של הפדרציה הרוסית ולתמוך במוכנותם הצבאית כמו גם ביצוע משימות לתיאום ואיסוף מודיעין לצורך הגנת המדינה ולמעשה מהווה למרכז העצבים של הצבא הרוסי.
המרכז משמש את שר ההגנה של רוסיה, ראש המטה הכללי הרוסי והנשיא בעת שהם מנטרים אירועים ומשברים בעלי חשיבות המתרחשים הן בשטח רוסיה והן ברחבי העולם. ההיכל הראשי מצויד באמצעי תקשורת המאפשרים לנשיא המשמש כמפקד העליון של הכוחות המזוינים לשלוט בכל יחידות הכוחות המזוינים של הפדרציה הרוסית העומדים לרשותו.
המרכז מחזיק ברשותו מחשב-על בעל מהירות עיבוד של 16 פטהפלופס ואחסון של 236 פטהבייטים ונחשב למחשב העל הצבאי העוצמתי ביותר בעולם.
מפקד המרכז הוא הגנרל-לויטננט מיכאיל מיזינצב.
היסטוריה.
המרכז הלאומי לניהול הגנת הפדרציה הרוסית הוקם במקום נקודת הפיקוד המרכזית של המטה הכללי הרוסי כגוף מרכזי לתיאום הכוחות המזוינים של רוסיה. המרכז הוקם על פי צו של נשיא רוסיה ולדימיר פוטין מ-10 בדצמבר 2013.
המרכז הפך למבצעי ב-1 בדצמבר 2014, עשרה ימים לאחר מכן נחנך מנחת מסוקים המהווה חלק מהמרכז.
טולימונסטרום
טולימונסטרום (בלעז: Tullimonstrum) הידוע גם כמפלצת טאלי (באנגלית: Tully Monster), הוא סוג נכחד של יצור בעל גוף רך מתקופת הקרבון הפנסילבני, תקופה גאולוגית מלפני כ-300 מיליון שנים. היצור שאינו דומה לשום סדרה מוכרת, חי במים הרדודים של גדות בוציות בשפכי נהרות טרופיים. המין היחיד הידוע בסוג "T. gregarium" נמצא רק בנקודה מסוימת באילינוי, ארצות הברית. משום צורתו המוזרה הסיווג הטקסונומי נמצא במחלוקת מתמשכת, פרשנויות של מאובנים שייכו אותו לרכיכות, פרוקי-רגליים, conodonts, תולעים ובעלי חוליות.
זהו המאובן הלאומי של אילינוי.
סעד ן' מנצור איבן קמונה
סעד בן מנצור איבן קמונה
לה פמיליה
לה פמיליה (מספרדית: La Familia) הוא ביטוי בספרדית ובאיטלקית שפירושו "המשפחה".
ספרי הנבואה של ויליאם בלייק
ספרי הנבואה של המשורר והאמן האנגלי בן המאה ה-18, ויליאם בלייק, הם סדרה ארוכה של יצירות פואטיות, הקשורות זו בזו והמבוססות על המיתולוגיה האישית שבלייק יצר. הן תוארו על ידי מבקר הספרות הקנדי נורת'רופ פריי כיצירות "שביחס למעלותיהן האמנותיות הן יצירות השירה הכי פחות נקראות בשפה האנגלית". בעוד שבלייק התפרנס כמאייר, הספרים הללו היו ייחודיים בכך שהוא יצר אותם באופן עצמאי, עם תחריטים משלו, והם מהווים למעשה פרויקט עבודה אישי מורחב שלו, רובם ככולם.
סקירה.
בעבודות אלה, המסתיימות ביצירה האפית "ירושלים: האצלתו של הענק אלביון", הוא פירט באופן אישי מיתולוגיה מומצאת משלו (מיתופואיה). המיתופואיה מקבלת את השראתה בעיקר מהמקרא; מלבד זאת, המיתולוגיה הבלייקיאנית  נידונה בהרחבה  בהקשר דו-משמעי: הן של  התכנים הפוליטיים והן של התכנים הדתיים הכלולים בה.